Dragi učenici!

Nadalje ćemo se uskladiti sa školom na Sportskoj tv. Zato ćemo preskočiti neka gradiva, koja ćemo poslije odraditi, i prijeći ćemo na sadržaj Sportske tv. Molim vas da od sutra pratite Sportsku tv!

Danas je za 6. razrede iz Hrvatskoga odrađen glagolski način KONDICIONAL, a ja ću vam napisati sažetak onoga što je rečeno.

**KONDICIONAL prvi i drugi**

Napišite rečenicu. Glagolima napiši osobu, broj i vrijeme.

Da uhvatim zlatnu ribicu koja ispunjava želje ja bih zaželjela zdravlje za sve ljude.

1.os.jd.pz 1.os.jd.pz 1.os.jd.?

Bih zaželjela – nije vrijeme nego GLAGOLSKI NAČIN **- KONDICIONAL**

**Kondicionalom izričemo:**

Ja bih išla u parkić. – ŽELJA

Kad biste to učinili bila bih sretna. – POGODBA

Mogli bismo se družiti. - MOGUĆNOST

KONDICIONAL

* Pogodbeni način
* Izriče mogućnost, želju ili pogodbu
* Složeni glagolski način

Napisao bih ti pismo. – **kondicional prvi ili sadašnji** (izriče želju u sadašnjosti) **K1**

Bio bih ti napisao pismo da si mi rekla. **kondicional drugi ili prošli** (izriče želju u prošlosti) **K2**

**TVORBA**

**kondicional prvi (K1) kondicional drugi (K2)**

bih + napisao bio bih + napisao

aorist gl. pridjev radni kondicional prvi gl. pridjev radni gl. pridjev radni

pom.gl.

biti

Sprezanje glagola pisati u kondicionalu prvom i drugom!

K1 K2

Ja bih napisao pismo. Ja bih bio napisao pismo.

Ti bi napisao pismo. Ti bi bio napisao pismo.

On bi napisao pismo. On bi bio napisao pismo.

Mi bismo napisali pismo. Mi bismo bili napisali pismo.

Vi biste napisali pismo. Vi biste bili napisali pismo.

Oni bi napisali pismo. Oni bi bili napisali pismo.

**Pazi na pisanje pomoćnoga glagola biti u aoristu – bih, bi, bi, bismo, biste, bi**

**Zadatci!**

1.)Spreži glagol *uhvatiti* u kondicionalu prvom i kondicionalu drugom! (isto kao i glagol *pisati)*

2.) Navedi 3 značenja kondicionala koja smo učili

3.) Napiši 2 rečenice u kojima se izriče ŽELJA u K1 i K2

4.) Navedi razliku između K1 i K2